Biro Pendidikan SUPP bantah tarawan kontrak KKM
AKUN GIMAN  SIBU:Biro Pendidikan Parti Rakyat Bersatu Sarawak (SUPP) membantah tawaran
kontrak selama enam bulan kepada pengamal kesihatan untuk menyertai pasukan
barisan hadapan dalam menghadapi wabak Covid-19. Pengerusi Biro Pendidikan SUPP, Datuk Ding Kuong Hiing menyifatkan
pengumuman Kementerian Kesihatan Malaysia (KKM) itu adalah tidak munasabah
kepada golongan profesional muda dalam sektor perubatan. “Biro Pendidikan SUPP sangat bersimpati dengan ahli farmasi, pegawai
pergigian dan pegawai perubatan yang mempertaruhkan nyawa mereka sendiri untuk
menyelamatkan nyawa orang lain.  “Kami akan memperjuangkan mereka dengan kontrak yang adil dan
munasabah dengan KKM,” jelasnya hari ini. Ding yang juga Ahli Dewan Undangan Negeri (ADUN) Meradong berkata, Biro
Pendidikan SUPP berpendapat bahawa KKM harus menawarkan kumpulan pengamal
perubatan jaminan masa depan perkerjaan dengan KKM. “Dengan kontrak yang hanya bertahan enam bulan, di mana masa depan
mereka dengan KKM? Ibu bapa mereka telah memberitahu Biro Pendidikan SUPP
bahawa KKM perlu memberi jaminan masa depan pekerjaan kepada anak-anak muda
ini. “Mereka adalah pengamal perubatan muda dan masa depan perubatan negara
kita. Malaysia menghadapi kekurangan pakar perubatan dan dalam beberapa tahun
akan datang negara kita memerlukan mereka untuk bekhidmat demi negara. “Mereka sewajarnya mendapat tawaran yang layak dengan kepakaran
masing-masing,” ujarnya. Katanya, Biro Pendidikan SUPP dengan ini mencadangkan KKM mesti menawarkan
kontrak minimum lima tahun kepada ahli farmasi, pegawai pergigian dan pegawai
perubatan muda kerana mereka mempertaruhkan nyawa sebagai barisan hadapan dalam
menghadapi wabak Covid-19. Semalam Kementerian Kesihatan Malaysia (KKM) mengumumkan 1,139 ahli
farmasi, 852 pegawai pergigian (DO) dan 79 pegawai perubatan (MO) akan
ditawarkan enam bulan kontrak perkerjaan untuk membantu negara menangani
pandemik berkenaan. 
See author's posts
